בשאר מוראד

בשאר מוראד (בערבית פלסטינית: بشار مراد נולד ב-7 בפברואר 1993) הוא מוזיקאי, זמר, ופזמונאי ממזרח ירושלים. בין השירים שמבצע וקנו תהודה שירים פרי עטו ופרי הלחנתו ועיבודו. בשירים אלה עוסק באופן פורץ דרך בסוגיות של החברה המסורתית ומגדר, וכן בחיי הפלסטינים. שמו יצא בזירה הבינלאומית לאחר שיתוף הפעולה עם להקת הטארי, נציגת איסלנד בתחרות האירוויזיון שנערכה בתל אביב-יפו, בשיר "קלפי/צאמד", במקביל להנפה המחאתית של דגל פלסטין באירוע הגמר ההמוני. מוראד נולד בדחיית אל בריד לפאדיה דאיבס ולסעיד מוראד, וגדל בבית חנינא. אביו, סעיד, הוא מוזיקאי ומייסד להקת סאברין שהתפרסמה בישראל בשנות ה-80 וה-90, ונחשבת לחלוצה במוזיקה הפלסטינית האלטרנטיבית. בשאר נולד בתקופת שיא פועלה של הלהקה, והתבגר בסביבה שופעת מוזיקה, שירה ותרבות. מוראד מעיד על עצמו שהמוזיקה הייתה מפלט חיוני עבורו בילדותו ובחרותו, תחת מגף המשטר הצבאי וכחריג בחברה שמרנית בה לקהילה מעורבות משמעותית בחיי הפרט. עם השלמת חוק לימודיו בבית הספר האמריקאי בירושלים התקבל לברידג'ווטר קולג' (אנ') בווירג'יניה, והשלים תואר ראשון. בתקופה זו גיבש את עמדתו שמרכז חייו יהיה בפלסטין ושברצונו שגוף היצירה שלו ייכתב בערבית פלסטינית. ב-2014 שב להתגורר במזרח ירושלים. בתחילת הכשרתו האומנותית החל בביצועי גרסאות כיסוי לשירים מוכרים, בעיקר באנגלית, אותם העלה לערוץ היוטיוב שלו החל משנת 2009, ובהמשך החל לעבד גרסאות הכיסוי בסגנון מזרח תיכוני. במשך שנה למד בבית הספר רימון, והיה לתלמיד הפלסטיני הראשון בו מיהודה ושומרון. עתה, מרבית ביצועיו הם של שירים שכתב, הלחין ועיבד בעצמו, והופקו באמצעות הלייבל אגודה עבור פיתוח אומנותי סאברין. חלק משיריו הופקו באמצעות תמיכה מקרנות וארגוני תרבות דוגמת "תוכנית לפרסי הפקות מקור תרבותיות" שאפשרה את הוצאתו לאור של השיר "חבורת בטלנים", מילות השיר, כמו הקליפ, מציגות דמויות שוליים הבוחרות בדרכן. שירו "אני גבר גבר" הופק בשיתוף ובאמצעות ארגון הנשים של האו"ם, ומאייר את המציאות המגדרית הנוקשה מעיניו של בן 10, ומציאות חלופית לה. את הסרטונים המלווים את שיריו הוא מתסרט ומביים, ומפיק בסיוע אומנים ואומניות פלסטיניות מקומיות. ב-2024, מוראד השתתף בקדם האירוויזיון האיסלנדי Söngvakeppnin, עם שירו "Wild West". השתתפותו הייתה שנויה במחלוקת, בעיקר בגלל התבטאויות פוליטיות רמוזות בשיר ובהופעה ובגלל העובדה שהוא לא מאיסלנד. הוא עלה לגמר של הקדם, אך הפסיד להרה ביורק. אחרי התחרות, הזמר עתר לרשות השידור האיסלנדית RÙV בטענה שהתוצאות לא היו הוגנות, אבל הם דחו את הטענה. בנוסף היו קריאות מטעם מצביעי מוראד לפסול את הניצחון של ביורק בטענה שחלק מהקולות נספרו לטובתה במקום לטובתו של מוראד. אתר האינטרנט הרשמי של בשאר מוראד (באנגלית) מדיה וקבצים בנושא בשאר מוראד בוויקישיתוף בשאר מוראד, ברשת החברתית פייסבוק בשאר מוראד, ברשת החברתית אקס (טוויטר) בשאר מוראד, ברשת החברתית אינסטגרם בשאר מוראד, ברשת החברתית טיקטוק בשאר מוראד, סרטונים בערוץ היוטיוב בשאר מוראד, במסד הנתונים הקולנועיים IMDb (באנגלית) בשאר מוראד, באתר אפל מיוזיק (באנגלית) בשאר מוראד, באתר ספוטיפיי בשאר מוראד, באתר סאונדקלאוד (באנגלית) בשאר מוראד, באתר Last.fm (באנגלית) בשאר מוראד, באתר AllMusic (באנגלית) בשאר מוראד, באתר MusicBrainz (באנגלית) בשאר מוראד, באתר דיזר בשאר מוראד, באתר Yandex.Music (ברוסית) בשאר מוראד, באתר Discogs (באנגלית) בשאר מוראד, באתר Genius בשאר מוראד, באתר טיידל (באנגלית) صامد (בערבית), ראו גם צומוד איה חיות, אני פלסטיני גאה: בשאר מוראד על הקליפ נגד הכיבוש ועל שליחותו כגיי, באתר הארץ, 11 בפברואר 2019 صابرين(בערבית) "הסבלניים" شلة همل(בערבית), יוטיוב أنا زلمة(בערבית), יוטיוב